
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 386 

27 Μαΐου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 47111/1970 απόφασης του Νο¬ 
μάρχη Ηλείας περί Ιδρυσης συνδέσμου ύδρευσης 


Δήμων και Κοινοτήτων «Ο ΠΗΝΕΙΟΣ». 1 

ΟΕΥ Συμβουλίου Περιοχής 1ης Εδαφικής Περιφέρειας 

Ν. Λευκάδας. 2 

Σύσταση Κοινοτικής επιχείρησης Βυρώνειας Ν. Σερ¬ 
ρών με την επωνυμία «Κοινοτιιά^ Επιχείρηση Οικοα- 

νροτουρισμού Βυρώνειας Σερρών (ΚΕΟΒΥΣ)». 3 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας του Δήμου Νέας Ζίχνης Ν. Σερ¬ 
ρών. 4 

Συμπλήρωση - τροποποίηση της 28/31.3.1995 απο- 
φάσεως του Νομαρχιακού Συμβουλίου Χαλκιδικής 
(ΦΕΚ 3βΟ/4.5.95/τ.Β·) «ΟΡΓΑΝΙΣΜΟΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΧΑΛΚΙΔΙΚΗΣ». 5 


ΥΠΟΥΡΓΙΚΕΣ ΑΠΟΦΑΣΕΙΣ ί ΕΓΚΡΙΣΕΙΣ 

Αριβ. 3230/95.3250/12265/95 (1) 


Τροποποίηση της 47111/1970 απόφασης του Νομάρχη 
Ηλείας περί ίδρυσης συνδέσμου ύδρευσης Δήμων και 
Κοινοτήτων «Ο ΠΗΝΕΙΟΣ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΗΛΕΙΑΣ 
Έχοντας υπόψη: 

1. Τις διατάξεις των άρθρων 206, 207, 208, 209, 210 
και 211 τουΔ.Κ.Κ. (Π.Δ. 410/1995). 

2. Την αριθμ. 47111 /3.11.1970 απόφαση του Νομάρχη 
Ηλείας περί ίδρυσης συνδέσμου ύδρευσης Δήμων και Κοι¬ 
νοτήτων. 

3. Την αριθμ. 2928/1973 απόφαση του Νομάρχη 
Ηλείας περί τροποποίησης της αριθμ. 47111/1970 
όμοιας αναφορικά με τη συμμετοχή στον ανωτέρω σύνδε¬ 
σμο του Δήμου Λετρίνων. 

4. Τις αποφάσεις περί διαγραφής από το Σύνδεσμο του 
Δήμου Πύργου αριθμ. 195/1994 και των Κοινοτήτων Αγ. 
Γεωργίου αριθμ. 24/1994, Αγ. Ηλία Πύργου αριθμ. 41/ 
1994, Αγ. Ιωάννου αριθμ. 32/1994, Αλποχωρίου αριθμ. 
24/1994, Αμπελώνα αριθμ. 21/1994, Βουνάργου αριθμ. 
55/1994, Βροχίτσας αριθμ. 28/1994, Βυτινέϊκων αριθμ. 
24/1994, Γρανιτσέίκων αριθμ. 25/1994, Ελαιώνας αριθμ. 


31/1994, Καπελέτου αριθμ. 45/1994, Κατακόλου αριθμ. 
53/1994, Κατσαρού αριθμ. 27/1994, ΚολιρΙου αριθμ. 16/ 

1994, ΚορακοχωρΙου αριθμ. 19/1994, ΚουρτεσΙου 5/ 

1995, Λασταίικων αριθμ. 46/94, Λεβεντοχωρίου αριθμ. 
16/1994, Νεάπολης αριθμ. 21/1994, Ξυλοκέρας αριθμ. 
15/1993 και Σκαφιδιάς αριθμ. 30/1994. 

5. Τις αποφάσεις περί συμμετοχής στο Σύνδεσμο του 
Δήμου Λεχαινών αριθμ. 76/1994, και των Κοινοτήτων 
Αγραπιδοχωρίου αριθμ. 43/1994, Αυγής αριθμ. 6/1994, 
Βελανιδιού αριθ. 27/1994, Δαφνιώτισσας αριθμ. 47/ 
1994, Εφύρας αριθμ. 39/1994, Ηλιδας αριθμ. 22/1994, 
Καλύβια Μυρτουντίων αριθμ. 18/1994, Κάμπου αριθμ. 
34/1994, Κέντρου αριθμ. 18/1994, Κεραμιδιάς αριθμ. 
42/1994, Λαγανά αριθμ. 31/1994, Λάττα αριθμ. 30/ 

1994, ΜαζαρακΙου αριθμ. 47/1994, Οινόης αριθμ. 14/ 

1995, Ρουπακίου αριθμ. 28/1994, Σιμόπουλου αριθμ. 4/ 
1994, ΣκλΙβα αριθμ. 12/1995 και Τραγανού αριθμ. 75/ 
1994. 

6. Την αριθμ. 6/1995 απόφαση του Διοικητικού Συμ¬ 
βουλίου του Συνδέσμου Ύδρευσης «Ο ΠΗΝΕΙΟΣ» περί 
τροποποιήσεως της συστατικής πράξης του Συνδέσμου 
σύμφωνα με τις ανωτέρω μεταβολές, αποφασίζουμε: 

Τροποποιούμε την αριθμ. 47111/1970 απόφαση του 
Νομάρχη Ηλείας περί Ιδρυσης συνδέσμου ύδρευσης όπως 
αυτή τροποποιήθηκε με την αριθμ. 2928/1973 όμοια κατά 
το που αφορά τη συμμετοχή και αποχώρηση Ο .Τ.Α. μελών 
του Συνδέσμου ως εξής: 

1. Νέοι Ο.Τ.Α. που συμμετέχουν: Δήμος Λεχαινών 
Κοινότητες: Αγραπιδοχωρίου, Αυγής, Βελανιδίου, Δαφ¬ 
νιώτισσας, Εφύρας, Ηλιδας, Καλύβια Μυρτουντίων, Κά¬ 
μπου, Κέντρου, Κεραμιδιάς, Λαγανά, Λάττα, Μαζαρακίου, 
Οινόης, Ρουπακίου, Σιμόπουλου, Σκλίβα και Τραγανού. 

2. Ο.Τ.Α. που αποχωρούν: Δήμος Πύργου. 

Κοινότητες: Αγ. Γεωργίου, Αγ. Ηλία Πύργου, Αγ. Ιωάν¬ 
νου, Αλποχωρίου, Αμπελώνα, Βουνάργου, Βροχίτσας. Βυ- 
τινέϊκων, Γρανιτσέίκων, Ελαιώνας, Καπελέτου, Κατακό¬ 
λου, Κατσαρού, Κολιρίου, Κορακοχωρίου, Κουρτεσίου, 
ΛασταΓίκων, ΛεβεντοχωρΙου Νεάπολης, Ξυλοκέρας και 
Σκαφιδιάς. 

3.0 Σύνδεσμος αποτελεΐται από τους κατωτέρω Ο.Τ.Α. 
μέλη; 

α) Δήμοι: Αμαλιάδος, Ανδραβίδας, Βαρθολομιοϋ, Γα- 
στούνης και Λεχαινών. 

β) Κοινότητες: Αγ. Μαύρος, Αγ. Δη μητριού, Αγ. Ηλίας 
Πηνείας, Αγραπιδοχωρίου, Αμπελοκάμπου, Αρετής, Αυ- 









4188 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


γεϊου, Αυγής, Βάρδας, Βελανιδίου, Δήρητρας, Δάφνης. 
Δαφνιώτισαας, ΔουναΙικων, Εφύρας, Ηλιδας, Καλυβίων 
Ηλιδας, Καλυβίων Μυρτουντϊων, Καβάσιλα, Κάμπου, Κάρ¬ 
δαμά, Καρδιακαυτίου, Κέντρου, Κεραμιδιάς, Κοροίβου, 
Λαγανά, Λάττα, Λευκοχωρϊου, Μαζαρακίου, Μανολάδος, 
Μάχου, Μυρσίνης, Ν. Μανολάδας, ΝεοχωρΙου Μυρτου- 
ντίων, Οινόης, ΠαλαιοχωρΙου, Ροβιάτας, ΡουπακΙου, Σα- 
βαλίων, Σιμοπούλου, ΣκλΙβα, Σταφιδοκάμπου, Στρουσίου, 
Σ(ύστ1ου, Τραγανού καιΧοβαρίου (46). 

4. Κατά τα λοιπά εξακολουθεί να ισχύει η αριθμ. 4711/ 
1970 απόφαση του Νομάρχη Ηλείας, όπως έχει τροποποι¬ 
ηθεί μέχρι σήμερα, 

5. Κάλυψη δαπάνης: Από τις διατάξεις της απόφασης 
αυτής δεν προκαλεΐται δαπάνη εις βάρος του Προϋπολο¬ 
γισμού του Συνδέσμου «Ο ΠΗΝΕΙΟΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 22 Φεβρουάριου 1996 

Ο Περιφερειακός Διευθυντής 
ΓΕΩΡΓΙΟΣ ΗΛΙΑΚΟΠΟΥΛΟΣ 

-- 

Αριθ. 2130 (2) 

ΟΕΥ Συμβουλίου Περιοχής 1ης Εδαφικής Περιφέρειας Ν. 

Λευκάδας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΛΕΥΚΑΔΑΣ 
Έχοντας υπόψη: 

1. Τις διατάξεις α) της παρ. 5 του άρθρου 8 του Ν. 
2307/95 και β) του Π.Δ. 410/95. 

2. Την αριθ. 1/96 απόφαση του Δ.Σ. του Συμβουλίου 
Περιοχής της 1 ης Εδαφικής Περιφέρειας Ν. Λευκάδας με 
την οποία ψηφίστηκε ο ΟΕΥ του ΣΠ. 

3. Το αριθ. 2/θέμα 2ο/5.4.96 πρακτικό του Υπηρ. Συμ¬ 
βουλίου υπαλλήλων ΟΤΑ Ν. Λευκάδας, στο οποίο διατυ¬ 
πώνεται η σύμφωνη γνώμη του για το ψηφισθέντα ΟΕΥ 
του ΣΠ της 1 ης Εδαφικής Περιφέρειας, αποφασίζουμε: 

Επικυρώνουμε την αριθ. 1/96 απόφαση του Δ.Σ. του 
Συμβουλίου Περιοχής της 1ης Εδαφικής Περιφέρειας του 
Ν. Λευκάδας, με την οποία ψηφίστηκε ο ΟΕΥ του Συμ¬ 
βουλίου Περιοχής που αποτελείται από 10 άρθρα και έχει 
ως ακολούθως; 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΣΥΜΒΟΥΛΙΟΥ ΠΕΡΙΟΧΗΣ 
1ης ΕΔΑΦΙΚΗΣ ΠΕΡΙΦΕΡΕΙΑΣ Ν. ΛΕΥΚΑΔΑΣ 

Αρθρο 1 

Συνιστάται στο Συμβούλιο Περιοχής της 1ης Εδαφικής 
Περιφέρειας του νομού Λευκάδας, υπηρεσία με τον τίτλο 
«Υπηρεσία 1ου Συμβουλίου Περιοχής», επιπέδου Διεύ¬ 
θυνσης, με χωρική αρμοδιότητα την περιφέρεια του Συμ¬ 
βουλίου Περιοχής, που συστήθηκε με το Π.Δ. 148/ 
11.5.1995. 

Αρθρο 2 

Η Διεύθυνση αποτελείται από τα παρακάτω τμήματα ή 
και Γραφεία με τις αντίστοιχες αρμοδιότητες. 

1. Τμήμα Διοικητικού - Οικονομικού και παροχής υπη¬ 
ρεσιών προς τους πολίτες. 


2. Τμήμα σχεδιασμού - Προγραμματισμού και Τεχνικής 
Υποστήριξης. 

Αρθρο 3 

ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ - ΠΑΡΟΧΗΣ 
ΥΠΗΡΕΣΙΩΝ ΠΡΟΣ ΤΟΥΣ ΠΟΛΙΤΕΣ 

Στην αρμοδιότητα του τμήματος ανήκουν τα αφορώντα 
στο προσωπικό, στη γραμματειακή υποστήριξη του Σ.Π. 
και στα οικιονομικά του Σ.Π. καθώς και κάθε παροχή υπη¬ 
ρεσίας και μέσω της ανάθεσης αρμοδιοτήτων από τους 
ΟΤΑ μέλη, που αποβλέπει στην αναβάθμιση της ποιότη¬ 
τας ζωής των κατοίκων. 

Αναλυτικότερα: 

1. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής. 

2. Τηρεί ιδιαίτερο πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 

3. Προγραμματίζει τις μέρες και τις ώρες που ο Πρόε¬ 
δρος μπορεί να δέχεται κάποιες επιτροπές, συλλόγους 
και πολίτες. 

4. Τηρεί ημερολόγιο των προσωπικών επαφών του Προ¬ 
έδρου εντός και εκτός του Σ.Π. 

5. Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

6. Παρακολουθεί όλη τη δραστηριότητα του Σ.Π. 

7. Αναλαμβάνει την συγγραφή των κειμένων και των 
επιστολών του Προέδρου, τη δακτυλογράφηση και διεκ¬ 
περαίωση της αλληλογραφίας των Υπηρεσιών του Σ.Π. 

8. Φροντίζει για την δημοσίευση των διακηρύξεων και 
των ανακοινώσεων των Υπηρεσιών του Σ.Π., επιμελείται 
της καθημερινής αποδελτίωσης του Τύπου. 

9. Είναι υπεύθυνο για την εφαρμογή όλων των νόμων και 
διαταγμάτων που αφορούν στο πάσης φύσεως προσωπικό 
του Σ.Π. και ασκέι τις αρμοδιότητες που απορρέουν από 
τον Κώδικα κατάστασης Δημοτικών και Κοινοτικών Υπαλ¬ 
λήλων (Ν. 1188/81). 

10. Τηρεί Μητρώο, Ευρετήριο και τους ατομικούς φα¬ 
κέλλους του μόνιμου και με σχέση εργασίας Ι,Δ. προσωπι¬ 
κού. 

11. Συντάσσει και θεωρεί τα πάσης φύσεως μισθοδο- 
τικά στοιχεία όλου του προσωπικού και τα προωθεί αρμο- 
δίως για την σύνταξη των μισθοδοτικών καταστάσεων, 

12. Εφαρμόζει το Πειθαρχικό Δίκαιο. 

13. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι ές διατάξεις και συντάσσει τα σχέδια Οργανισμού 
Εσωτερικής Υπηρεσίας, 

14. Εκδίδει τα πιστοποιητικά και τις βεβαιώσεις του 
προσωπικού για την υπηρεσιακή του κατάσταση. 

15. Διεκπεραιώνει κάθε υπόθεση που έχει σχέση με την 
χορήγηση σύνταξης και των παροχών στο οικείο Ταμείο 
Ασφάλισης των υπαλλήλων του Σ.Π., που φεύγουν από 
την υπηρεσία, καθώς και την αναγνώριση και εξαγορά της 
πρδυπηρεσίας τους, όπως και κάθε υπόσχεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης. 

16. Ελέγχει και παρακολουθεί τα αφορώντα στην τή¬ 
ρηση του κανονικού ωραρίου εργασίας, εκδίδει ή κοινο¬ 
ποιεί εγκυκλίους που αφορούν στην υπηρεσιακή κατά- 

στάση του προσωπικού και το ενημερώνει για τα προγράμ¬ 
ματα επιμόρφωσης του και φροντίζει για την ορθολογική 
κατανομή του προσωπικού ώστε να λειτουργούν ομαλά οι 
Υπηρεσίες. 

17. Εισηγείται στον Πρόεδρο για τα προσωπικά αιτή¬ 
ματα των υπαλλήλων, παρακολουθεί την μιοθοδοτική κα¬ 
τάσταση άλως των εργαζομένων και εκδίδει τις ές βεβαιώ¬ 
σεις και πιστοποιητικά όποτε ζητούνται. 

18. Εισηγείται στον Πρόεδρο για τη συγκράτηση των 
αναγκαίων επιτροπών και ομάδων εργασίας. 

19. Καταρτίζει σε συνεργασία με τις αρμόδιες υπηρε¬ 
σίες του Σ.Π. τον προϋπολογισμό εσόδων-εξόδων και τον 
υποβάλλει έγκαιρα αρμοδίως, παρακολουθεί την πορεία 
εκτέλεσης του, εισηγείται την ανάμόρφωσή του, την εγ¬ 
γραφή νέων εσόδων και τη χορήγηση συμπληρωματικών 
πιστώσεων, συγκεντρώνει και εντάσσει στο μηχανογρα¬ 
φικό σύστημα όλα τα στοιχεία του πρόυπολογισμού. 

20. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για την σύνταξη εκ¬ 
θέσεων δαπανών, όταν οι εγκεκριμένες απορροφώνται, 
τηρεί αρχείο ετήσιων απολογισμών εσόδων - εξόδων του 
Σ.Π. σύμφωνα με τα απολογιστικά στοιχεία που συντάσσει 
το Ταμείο, προγραμματίζει και παρακολουθεί την πορεία 
των εσόδων - εξόδων του προϋπολογισμού και εισηγείται 
τη σωστή κατανομή των πιστώσεων και την απορρόφηση 
των δαπανών για την εκτέλεση έργων, προμηθειών καθώς 
και την κίνηση του χρέους και της περιουσίας γενικά. 

21. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π, 

22. Επιμελείται της ασφάλισης των κινητών και ακινή¬ 
των του Σ.Π., φροντίζει για την υπογραφή των χρηματικών 
ενταλμάτων από τον Προέδρο, την καταχώρησή τους, συ¬ 
σχετίζει κάθε δαπάνη με τυχόν όμοια προηγούμενη και 
παρακολουθεί την ύπαρξη σχετικής πίστωσης. 

23. Ασχολείται με την προμήθεια πάσης φύσεως υλι¬ 
κού, εκτός του υλικού των έργων, που είναι απαραίτητο 
για τις υπηρεσίες του Σ.Π, και προσπαθεί να επιτυγχάνει 
την συμφερότερη τιμή σε σχέση με την ποιότητα και τις τι¬ 
μές της αγοράς. Μεριμνά για την έκδοση σχετικών εντο¬ 
λών προμηθειών, τη σύνταξη πρωτόκολλων παραλαβής 
του πάσης φύσεως υλικού των έργων και την υπογραφή 
τους από τις αντίστοιχες επιτροπές παραλαβής, τη φύ¬ 
λαξη του υλικού και την καταχώρηση στα οικεία βιβλία. 

24. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο ή εβδομαδιαίο 
τύπο των όρων διακήρυξης με καθορισμό της ημερομη¬ 
νίας διεξαγωγής δημοπρασίας. 

25. Συντάσσει συμβάσεις με τους προμηθευτές, μερι¬ 
μνά για την κοινοποίηση τους στους αρμόδιους, παρακο¬ 
λουθεί την τήρηση των όρων των συμβάσεων για την πα¬ 
ράδοση των υλικών μέσα στις οριζόμενες προθεσμίες, και 
την επιβολή ποινικής ρήτρας, παραλαμβάνει εγγυητικές 
επιστολές από τους προμηθευτές, ελέγχει τους χρηματι¬ 
κούς τίτλους που διαβιβάζονται στο ταμείο από τις αρμό¬ 
διες υπηρεσίες, ενεργεί έλεγχο διπλότυπο εισπράξεων, 
παραλαμβάνει τις εισπράξεις κ.λπ. 

26. Εκκαθαρίζει τις οφειλές δημοτών, επιμελείται την 
αναγκαστική είσπραξη των οφειλών και τηρεί τα από το 
νόμο προβλεπόμενα βιβλία καταχωρήσεως κατασχέσεων 
κ.λπ. 

27. Τηρεί όλα τα προβλεπόμενα από το νόμο λογιστικά 


βιβλία εσόδων και εξόδων, καταρτίζει τους μηνιαίους και 
ετήσιους λογαριασμούς της διαχειρίσεως εξόδων, συ¬ 
ντάσσει τους στατιστικούς πίνακες που υποβάλλονται στις 
δημόσιες υπηρεσίες, καταρτίζει τον ετήσιο απολογισμό 
των εξόδων. 

28. Παρέχει υπηρεσίες που αφορούν στην αστική και 
δημοτική κατάσταση των πολιτών, παρέχει υπηρεσίες που 
αφορούν στην καθαριότητα, στην μεταφορά μαθητών με 
σχοΜκά λεωφορεία, παρέχει υπηρεσίες που αφορούν 
στην διοργάνωση πολιτιστικών εκδηλώσεων κ.λπ. 

29. Παρέχει υπηρεσίες που αφορούν στη χορήγηση 
αδειών λειτουργίας καταστημάτων κ.λπ. 

30. Ενημερώνει τους πολίτες για τα δικαιώματα τους και 
τις ενέργειες που απαιτούνται από αυτούς για την διεκπε¬ 
ραίωση των υποθέσεών τους, τους κατευθύνει για την κα¬ 
λύτερη αντιμετώπιση των προβλημάτων τους. 

Άρθρο 4 

ΤΜΗΜΑ ΣΧΕΔΙΑΣΜΟΥ - ΠΡΟΓΡΑΜΜΑΤΙΣΜΟΥ ΚΑΙ 
ΤΕΧΝΙΚΗΣ ΥΠΟΣΤΗΡΙΞΗΣ 

Γενικά, αρμοδιότητες του Τμήματος αυτού είναι η εκ¬ 
πόνηση σχεδίων προγραμμάτων και έργων για την κοινω¬ 
νική και πολιτιστική ανάπτυξη της περιοχής καθώς και με¬ 
λέτες, εκτέλεση και συντήρηση έργων τοπικού επιπέδου. 

Ειδικότερα: 

1. Συγκεντρώνει, επεξεργάζεται και τηρεί στατιστικά 
στοιχεία για την οικονομική, κοινωνική και πολιτιστική κα¬ 
τάσταση στην περιοχή. 

2. Παρακολουθεί τα προγράμματα που αφορούν στην 
κοινωνική, πολιτιστική ανάπτυξη και βελτίωση της ποιότη¬ 
τας ζωής. 

3. Διατυπώνει προτάσεις για την κατάρτιση των μεσο- 
χρόνιων νομαρχιακών αναπτυξιακών προγραμμάτων. 

4. Καταρτίζει τα μεσοχρόνια και ετήσια τοπικά αναπτυ¬ 
ξιακά προγράμματα της περιοχής. 

5. Διαχειρίζεται τις χρηματοδοτήσεις από το Πρό¬ 
γραμμα Δημοσίων Επενδύσεων και από τα διάφορα προ¬ 
γράμματα της Ευρωπΰικής Ένωσης που αςκ>ρούν στην 
περιοχή. 

6. Είναι υπεύθυνο για την αξιοποίηση των πλουτοπαρα- 
γωγικών πόρων διακοινοτικής ή διαδημοτικής σημασίας. 

7. Υλοποιεί τον πολεοδομικό σχεδίασμά στα πλαίσια 
των εγκεκριμένων Ζωνών Οικιστικού Ελέγχου (Ζ.Ο.Ε.) ή 
των Ειδικών Χωροταξικών Μελετών και διαφυλάσσει τα 
δεδομένα του Κτηματολογίου της περιοχής τους, όπως 
αυτά προκύπτουν από το συνολικό σχεδίασμά και την ολο¬ 
κληρωμένη διαχείριση του Εθνικού Κτηματολογίου. 

8. Είναι υπεύθυνο για την εκτέλεση και λειτουργία δια- 
κοινοτικών και διαδημοτικών έργων τεχνικής υποδομής 
και κοινωνικού εξοπλισμού. 

9. Μεριμνά για την προστασία του περιβάλλοντος σε θέ¬ 
ματα διακοινοτικής και διαδημοτικής σημασίας. 

10. Εκπονεί μελέτες για πάσης φύσεως έργα της περιο¬ 
χής του Σ.Π., όπως οδοποιίας, αρδευτικών, υδρευτικών, 
δασοτεχνικών κ.λπ. 

12. Επιμελείται της κατασκευής και συντήρησης των 
εξωτερικών και εσωτερικών δικτύων ύδρευσης και αποχέ¬ 
τευσης. 

13. Έχει την ευθύνει για την έγκαιρη, σωστή και ολο¬ 
κληρωμένη αποκομιδή των απορριμάτων της περιοχής του 
Σ.Π. 

14. Διεκπεραιώνει κάθε άλλη αρμοδιότητα που τυχόν 
ανατεθεί από τους ΟΤΑ μέλη του Σ.Π. 

Αρθρο 5 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ Σ.Π. 

Προϊστάμενος Διεύθυνσης 

Γενικά πρβισταται των Τμημάτων και Γραφείων που 
υπάγονται στην αρμοδιότητά του. 

- παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσης του, την τήρηση των νό¬ 
μων, διαταγμάτων, αποφάσεων κ.λπ., που αφορούν στο 
Σ.Π. και τους καθοδηγεί κατά την εκτέλεση των υπηρεσια¬ 
κών τους καθηκόντων 

- υπογράφει αποφάσεις ύστερα από εξουσιοδότηση 
του Προέδρου και τα υπηρεσιακά έγγραφα 

- απασχολεί οποιονδήποτε από το προσωπικό της Υπη¬ 
ρεσίας του για την εκτέλεση κάθε άλλης εργασίας ανά¬ 
λογα με τις ανάγκες που παρουσιάζονται σε κάθε τμήμα 

κατανέμει την εργασίαα τους υπαλλήλους της Διεύθυν¬ 
σης και θεωρεί τις βεβαιώσεις εργασίας του προσωπικού 
που υπηρετεί στη Διεύθυνση 

- συντάσσει τις ετήσιες εκθέσεις αξιολόγησης για τους 
υπαγόμενους σε αυτόν προϊσταμένους τμημάτων 

- δέχεται τους πολίτες και τους παρέχει όσες πληροφο¬ 
ρίες επιτρέπεται από τις κείμενες διατάξεις, είναι υποχρε¬ 
ωμένος να βρίσκεται στη θέση του κατά τις ώρες υποδο¬ 
χής του κοινού. 

Αρθρο 6 

Προϊστάμενοι Τ μημάτων 

- είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που πρδιστανται 

- φροντίζουν για την εφαρμογή των νόμων, διαταγμά¬ 
των και αποφάσεων που τους κοινοποιούνται 

- κατανέμουν την εργασία στους υπαλλήλους, τους κα¬ 
θοδηγούν, ελέγχουν την παρουσία την εργατικότητα και 
την πειθαρχία τους 

- εκτελούν τις εντολές των Διευθυντών και υποβάλουν 
σ’ αυτούς υπηρεσιακές εκθέσεις και σημειώματα για την 
πορεία των εργασιών του τμήματος 

- συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές. 

Αρθρο 7 

Λοιπό προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και τις 
κατευθύνσεις των προϊσταμένων τους. Ειδικότερα: 

- οι υπάλληλοι που χειρίζονται ή χρησιμοποιούν μηχανή¬ 
ματα, οχήματα, συσκευές, εργαλεία κ.λπ., είναι υπεύθυ¬ 
νοι για κάθε απώλεια, φθορά ή καταστροφή όταν αυτή 
οφείλεται σε αμέλεια ή κακή χρήση 

- οι συντάκτες εγγράφων, αποφάσεων, μελετών και αλ¬ 
ληλογραφίας είναι υπεύθυνοι για την ακρίβεια των πραγ¬ 
ματικών περιστατικών και στοιχείων που προκύπτουν από 
τα τηρούμενα βιβλία κ.λπ. 


Είναι επίσης υποχρεωμένοι να αναφέρουν στους προϊ¬ 
σταμένους τους γιο τις υποθέσεις που εκκρεμούν και δεν 
μπορούν να επιλυθούν εμπρόθεσμα. Σε όλους τους υπαλ¬ 
λήλους μπορούν να ανατεθούν επιπλέον αρμοδιότητες 
μετά από απόφαση του Προέδρου. 

Αρθρο 8 

Τρόπος πλήρωσης θέσεων 

Η πλήρωση των θέσεων που προβλέπονται γίνονται με 
τους παρακάτω τρόπους: 

- Με πρόσληψη προσωπικού (άρθρα 14 έοις 24 Ν, 
2190/94) 

- με μετάταξη προσωπικού (αρ. 33 παρ. 1 και 3 2218/ 
94, όπως η παρ. 1 αντικαταστάθηκε και ισχύει με την παρ. 
21 του αρ. 13 του 2307/95 

- με μετάταξη σύμφωνα με την παρ. 9 του αρ. 132 του 
1188/81 όπως αυτή αντικαταστάθηκε με την παρ. 22 του 
αρ. 8 του 2307/95 

- για τη πλήροιση των θέσεων του προσωπικού ισχύουν 
οι διατάξεις που αναφέρονται στα προσόντα και κωλύματα 
του Ν. 1188/81. 

Αρθρο 9 

Εισαγωγικός και καταληκτικός βαθμός 

1. Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας εκπαί¬ 
δευσης ορίζεται ο βαθμός Δ’ και καταληκτικός ο βαθμός 
Α'. 

2. Εισαγωγικός βαθμός των υπαλλήλων των κλάδων 
Υποχρεωτικής εκπαίδευσης ορίζεται ο βαθμός Ε’ και κα¬ 
ταληκτικός βαθμός, ο βαθμός Β’. 

Αρθρο 10 

Σύσταση - κατανομή θέσεων προσωπικού 

Συνιστώνται 19 θέσεις προσωπικού στην υπηρεσία του 
Συμβουλίου Περιοχής της 1 ης Εδαφικής Περιφέρειας του 
νομού Λευκάδας, οι οποίες κατανέμονται κατά κατηγο¬ 
ρίες και κλάδους ως εξής: 

ΚΑΤΗΓΟΡΙΑ ΠΕ ΘΕΣΕΙΣ 

Κλάδος ΠΕΙ Διοικητικός 2 

Κλάδος ΠΕ3 Πολιτικών Μηχανικών 2 

Κλάδος ΠΕ4 Αρχιτεκτόνων 1 

Κλάδος πεΐ 1 Πληροφορικής 1 

ΚΑΤΗΓΟΡΙΑ ΤΕ 

Κλάδος ΤΕ3 Τεχνολόγων - Πολιτικών 1 

Κλάδος ΤΕ5 Τεχνολόγων - Τοπογράφων Μηχανικών 1 

Κλάδος ΤΕ17 Διοικητικός - Λογιστικός 1 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικός 2 

Κλάδος ΔΕ5 Δομικών έργων 1 

Κλάδος ΔΕ29 Οδηγών αυτοκινήτων 2 

Κλάδος ΔΕ30 Τεχνιτών 1 

Κλάδος ΔΕ3Θ Προσωπικού Η/Υ 1 

ΚΑΤΗΓΟΡΙΑ ΥΕ 

Κλάδος ΥΕ1 Κλητήρων - θυρωρών - γενικών καθηκόντων 1 
Κλάδος ΥΕ18 Εργατών 2 

ΣΥΝΟΛΟ 19 

Με την απόφαση αυτή δεν προκαλεΐται δαπάνη σε βά¬ 
ρος του κρατικού πρ/σμού αλλά μόνο σε βάρος του κρατι¬ 
κού πρ/ σμού του Συμβουλίου Περιοχής το ύψος της 
οποίας δεν μπορεί να υπολογισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα. 7 ΜαΤου 1996 

Ο Περιφερειακός Διευθυντής 
Γ. ΠΑΠΑΘΕΟΔΩΡΟΥ 

-♦- 

Αριθ. 6931 (3) 

Σύσταση Κοινοτικής επιχείρησης Βυρώνειας Ν. Σερρών 
με την επωνυμία «Κοινοτική Επιχείρηση Οικοαγροτου- 
ρισμού Βυρώνειας Σερρών (ΚΕΟΒΥΣ)». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη; 

1. Τις διατάξεις 277 - 284 του Π. Δ/τος 410/95. 

2. Τις διατάξεις του Π. Δ/τος 250/1989. 

3. Την αριθ. 25027/9.4.1984 (ΦΕΚ 244/τ.Β7 
19.4.1984) απόφαση του Υπουργού Εσωτερικών. 

4. Την αριθ. 42/1996 απόφαση του Κ.Σ. Βυρώνειας 
περί ιδρύσεως αμιγούς κοινοτικής επιχείρησης με την 
επωνυμία «Κοινοτική Επιχείρηση Οικοαγροτουρισμού Βυ- 
ρώνειας Σερρών (ΚΕΟΒΥΣ)». 

5. Τη σχετική οικονομοτεχνική μελέτη για την ίδρυση 
της πιο πάνω επιχείρησης, αποφασίζουμε: 

1. Συνιστάται στην Κοινότητα Βυρώνειας του Νομού 
Σερρών Αμιγής Επιχείρηση με την επωνυμία «Κοινοτική 
Επιχείρηση Οικοαγροτουρισμού Βυρώνειας Σερρών» και 
αρχικά «ΚΕΟΒΥΣ» ως ίδιο Νομικό Πρόσωπο Ιδιωτικού Δι¬ 
καίου το οποίο διέπεται από τις διατάξεις των άρθρων 277 
- 284, 287 και 291 του Π. Δ/τος 410/1995. 

2. Σκοπός της επιχείρησης είναι: 

Η συμβολή στην ανάπτυξη του Οικολογικού Τουρισμού 
και Αγροτουρισμού στην τοπική και ευρύτερη περιοχή. Η 
συμβολή στη γενικότερη ανάπτυξη της περιοχής και του 
περιβάλλοντός της και η πραγματοποίηση εσόδων τα 
οποία θα επανεπενδύονται στην περιοχή για την αναβάθ¬ 
μισή της και τη βελτίωση της ποιότητας ζωής σ’ αυτήν και 
ιδιαίτερα στους τομείς; 

α) Λειτουργία και διαχείριση του Μουσείου Φυσικής 
Ιστορίας και Λαογραφίας Βυρώνειας Σερρών. 

β) Λειτουργία και διαχείριση άλλων υποδομών (καταλύ¬ 
ματα, καταφύγια, περιπατητικές διαδρομές, πισίνες, ανα- 
ψυκτήρια κ.λπ.). 

γ) Σχεδίασμά και υλοποίηση προγραμμάτων τα οποία 
προωθούν τον οικολογικό τουρισμό, τον αγροτουρισμό και 
την εν γένει ανάπτυξη της περιοχής. 

δ) Διερεύνηση πρόσθετων Εθνικών και Κοινοτικών πη¬ 
γών, χρηματοδότησης, σύνταξη προτάσεων και υλοποίηση 
αντίστοιχων προγραμμάτων. 

ε) Σύνταξη μελετών και εκπόνηση ερευνητικών σχεδίων 
σε θέματα οικολογικού τουρισμού, αγροτουρισμού και συ¬ 
νολικής ανάπτυξης της περιοχής. 

στ) Διοργάνωση εκδηλώσεων, ημερίδων και προώθηση 
προγραμμάτων δημοσιοποίησης για την προβολή θεμάτων 
οικολογικού τουρισμού και αγροτουρισμού, την ενημέ¬ 
ρωση και ευαισθητοποίηση του κοινού, των φορέων, των 
υπηρεσιών και των αρμοδίων οργανισμών. 

3. Η επιχείρηση διοικείται απόεπταμελές (7μελές) Διοι¬ 
κητικό Συμβού^ο, του οποίου η σύνθεση είναι η εξής: 

α. Τρεις (3) αιρετοί εκπρόσωποι του Κοινοτικού Συμ¬ 
βουλίου Βυρώνειας, οι οποίοι θα ορίζονται μαζί με τους 


αναπληρωτές τους από το Κοινοτικό Συμβούλιο. 

β. Έναν (1) εκπρόσωπο του Πολιτιστικού Συλλόγου Βυ- 
ρώνειας, ο οποίος θα ορίζεται μαζί με τον αναπληρωμα¬ 
τικό του από το Κοινοτικό Συμβούλιο. 

γ. Δύο (2) εκπροσώπους, του Ν.Π.Δ.Δ. με την επωνυμία 
«Μουσείο Φυσικής Ιστορίας και Λαογραφίας Βυρώνειας 
Σερρών», οι οποίοι θα ορισθούν μαζί με τους αναπληρωτές 
τους, από το Κοινοτικό Συμβούλιο. 

δ. Έναν (1) εκπρόσωπο των εργαζομένων της Επιχείρη¬ 
σης, εάν αυτή απασχολεί περισσότερο από 20 άτομα. 

4. Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης στην Εφημερίδα της 
Κυβερνήσεως. 

5. Έδρα της Επιχείρησης είναι η Κοινότητα Βυρώνειας 
του Ν. Σερρών. 

6. Το κεφάλαιο της Επιχείρησης ανέρχεται στο ποσό 
των 5.500.000 δρχ., θα καταβληθεί από την Κοινότητα 
Βυρώνειας, και είναι: 

α. Ποσό 2.500.000 δρχ. για χρηματοδότηση του κό¬ 
στους επένδυσης της επιχείρησης. 

β. Ποσό 3.000.000 δρχ. για χρηματοδότηση του αρχι¬ 
κού κεφαλαίου της επιχείρησης. 

7. Πόροι της επιχείρησης είναι τα έσοδα από τη δραστη- 
ριότητά της, οι πρόσοδοι από την περιουσία της, δάνεια, 
κληρονομιές, εισφορές, δωρεές και λοιπές επιχορηγή¬ 
σεις. 

8. Η Επιχείρηση διαλύεται; α) Με απόφαση του Κοινοτι¬ 
κού Συμβουλίου με την απόλυτη πλειοψηφία των μελών 
και απόφαση του Περιφ. Διευθ/ντή Σερρών, β) Όταν λήξει 
χωρίς να παραταθεΐ η διάρκειά της και γ) Σε περίπτωση 
πτώχευσης της επιχείρησης τη διάλυση της επιχείρησης 
ακολουθεί η εκκαθάριση. Εκτός από την περίπτωση της 
πτώχευσης, η εκκαθάριση γίνεται από τρεις (3) εκκαθαρι- 
στές που ορίζονται από το Κοιν. Συμβούλιο. Στην εκκαθά¬ 
ριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πλη¬ 
ρώνονται τα χρέη της Επιχείρησης. Το υπόλοιπο περιέρ¬ 
χεται στην Κοινότητα Βυρώνειας. 

9. Η συγκρότηση, η λειτουργία και οι αρμοδιότητες των 
Οργάνων διοίκησης, η οργάνωση, η λειτουργία, διαχεί- 
ρηση και εποπτεία της επιχείρησης διέπονται από τις σχε¬ 
τικές με τις Δημοτικές και Κοινοτικές επιχειρήσεις, διατά¬ 
ξεις του Π.Δ. 410/95 (Δ.Κ.Κ.) και με την υπ' αριθ. 25027/ 
9.4.84 απόφαση του Υπουργού Εσωτερικών που δημο- 
σιεύθηκε στο 244/10.4.84 ΦΕΚ τεύχος Β'. 

10. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Βυρώνειας ύψους 5.500.000 δρχ. για το τρέχον οικονο¬ 
μικό έτος. 

Η ανωτέρω δαπάνη δεν έχει προβλεφθεί στον προϋπο¬ 
λογισμό της Κοινότητας Βυρώνειας και θα καλυφθεί με 
τροποποίηση του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 3 Μαΐου 1996 
Ο Περιφερειακός Διευθυντής 
ΒΑΣ. ΛΙΟΓΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 7681 (4) 

ΤροποποΙηοη και προσαρμογή του Οργανισμού Εσωτερι¬ 
κής Υπηρεσίας του Δήμου Νέας Ζίχνης Ν. Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν, ΣΕΡΡΩΝ 
Έχοντας υπόψη: 

1. Την αναφορά του Δήμου Νέας ΖΙχνης αριθ. 3642/ 
29.12.1995 με την οποία υποβλήθηκε η απόφαση του Δη¬ 
μοτικού Συμβουλίου αριθ. 117/95 που αναφέρεται στην 
τροποποίηση και προσαρμογή του Οργανισμού Εσωτερι¬ 
κής Υπηρεσίας του Δήμου αυτού. 

2. Τις διατάξεις του άρθρου 12 του Ν. 1188/81 «περί 
κυρώσεως του Κώδικος, περί καταστάσεως προσωπικού 
οργανισμών τοπικής αυτοδιοικήσεως», όπως αντικατα- 
στάθηκε με τις διατάξεις του άρθρου 26 παρ. 1 Ν. 1832/ 
1989, και τις διατάξεις της παρ. 5 του άρθρου 8 του Ν. 
2307/1995. 

3. Τις διατάξεις των άρθρων 34 του Ν. 2190/1994 (ΦΕΚ 
2Θ/Α73.3.1994) «Σύσταση ανεξάρτητης αρχής για την 
επιλογή προσωπικού και ρύθμιση θεμάτων Διοίκησης» 
Π.Δ. 37α/1987 και τις διατάξεις του Π.Δ. 22/1990. 

4. Τη γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 και άρθ. 8 του Ν. 2307/95 αριθ. 
4/4/26.3.1996, τα υπόλοιπα στοιχεία του φακέλου και 
την οικονομική κατάσταση του Δήμου Νέας Ζίχνης. 

5. Τις αριθ. 53660/59/6.8.1986 και 75643/16.1.1987 
διαταγές του ΥΠΕΣ. 

6. Την αριθ. 550/εγκ. 1 /7.10.92 εγκύκλιο της Γραμμα- 
τεΐας του Υπουργικού Συμβουλίου «έλεγχος δαπανών που 
προκαλούν οι κανονιστικές διοικητικές πράξεις». 

7. Την αριθ. ΕΣ/572/15.2.1995 απόφαση του Περιφ. Δ/ 
ντή Σερρών «Παροχή εξουσίας υπογραφής με εντολή Πε- 
ριφ. Δ/ντή στους Προϊσταμένους της Διεύθυνσης Εσωτε¬ 
ρικών και των Τμημάτων αυτής. 

8. Η επί πλέον δαπάνη που προκαλείται σε βάρος του 
προϋπολογισμού του Δήμου Νέας Ζίχνης λόγω της σύστα¬ 
σης μιας (1) προσωρινής θέσης υπαλλήλου ΠΕΙ Διοικ. 
Έχει προβλεφθεΐ στον προϋπολογισμό οικονομικού έτους 
1996 με εγγραφή πίστωσης 3.000.000 δρχ. στον αντί¬ 
στοιχο κωδικό, και για κάθε ένα από τα επόμενα οικονο¬ 
μικά έτη το ύψος της δαπάνης θα καλύπτεται με ανάλογη 
εγγραφή πίστωσης στον σχετικό Κ.Α. του προϋπολογι¬ 
σμού, αποφασίζουμε; 

Διαπιστώνουμε την με τις σύμφωνες οικείες διατάξεις 
τροποποίηση και προσαρμογή του Οργανισμού Εσωτερι¬ 
κής Υπηρεσίας του Δήμου Νέας Ζίχνης που έγινε με την 
αριθ. 117/1995 απόφαση του Δημοτικού Συμβουλίου, 
ώστε αυτός να περιλαμβάνει την κατωτέρω υπηρεσιακή 
διάρθρύοση. 

«Τμήμα Διοικητικών - Οικονομικών και λοιπών Υπηρε¬ 
σιών» 

Α. ΜΟΝΙΜΟ ΠΡΟΣΩΠΙΚΟ 

Κατηγορία ΠΕ 

Κλάδος ΠΕΙ - Διοικητικού 

1) Μία (1) θέση υπαλλήλου με διαβάθμιση Δ'-Α'. 

1) Μία (1) προσωρινή θέση υπαλλήλου με διαβάθμιση 
Δ-Α’. 

Η θέση αυτή όταν κενωθεί με οποιοδήποτε τρόπο (πα¬ 
ραίτηση, συνταξιοδότηση, απόλυση κ.λπ.) καταργείται. 
Κατηγορία ΔΕ 

Κλάδος ΔΕΙ Διοικητικού 

1) Δύο (2) θέσει υπαλλήλων με διαβάθμιση Δ'-Α. 


Κλάδος ΔΕ29 Οδηγών Αυτοκινήτων 

1) Μία (1) θέση υπαλλήλου με διαβάθμιση Δ’-Α'. 

Κατηγορία ΥΕ 

Κλάδος ΥΕ1 Κλητήρων - θυρωρών - Γ ενικών Καθηκό¬ 
ντων 

1) Μία (1) θέση υπαλλήλου με διαβάθμιση Έ-Β’. 

Κλάδος ΥΕ16 Προσωπικού Καθαριότητας 

1) Μία (1) θέση υπαλλήλού (υδρονομέσ) με διαβάθμιση 
Έ-Β’. 

2) Δύο (2) θέσεις υπαλλήλων (οδοκαθαριστών) με δια- 
βάθμιση Ε’-Β'. 

1) Μία (1) θέση υπαλλήλου (επιμέλειας κήπων) με δια- 
βάθμιση Ε’-Β'. 

Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ 

1) Μία (1) θέση υπαλλήλου Μουσικού. 

Η θέση αυτή εφόσον κενωθεί για οποιοδήποτε λόγο 
(παραίτηση, συνταξιοδότηση, απόλυση κ.λπ.) καταργεί- 
ται. 

Προϊστάμενος του Τμήματος Διοικητικών - Οικονομι¬ 
κών και λοιπών υπηρεσιών κρίνεται υπάλληλος του κλάδου 
ΠΕΙ Διοικητικού ή ΔΕΙ Διοικητικού σύμφωνα με τις διατά¬ 
ξεις του άρθρου 36 του Ν. 2190/1994. 

Η παρούσα να δημοσιευθεΐστην Εφημερίδα της Κυβερ- 
νήσεως. 

Σέρρες, 6 Μαΐου 1996 

Με εντολή Περιφερειακού Διευθυντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

-♦- 

Αριθ. 58/96 (5) 

Συμπλήρωση - τροποποίηση της 28/31.3.1995 αποφά- 

σεως του Νομαρχιακού Συμβουλίου Χαλκιδικής (ΦΕΚ 

360/4.5.95/τ.Β·) «ΟΡΓΑΝΙΣΜΟΣ ΝΟΜΑΡΧΙΑΚΗΣ ΑΥ¬ 
ΤΟΔΙΟΙΚΗΣΗΣ ΧΑΛΚΙΔΙΚΗΣ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΧΑΛΚΙΔΙΚΗΣ 
Έχοντας υπόψη: 

1. Το άρθρο 30 παρ. 5 του Νόμου 2218/94 (ΦΕΚ 90/94 
τ.Α'), ως η παράγραφος αυτή αναριθμήθηκε με την παρ. 
18β του άρθρου 13 του Νόμου 2307/95(ΦΕΚ113/95τ.Α 
από «5» σε «6»). 

2. Τηναριθμ. 28/31.3.1995 απόφαση του Νομαρχιακού 
Συμβουλίου Χαλκιδικής (ΦΕΚ 360/4.5.95 τ.Β') «ΟΡΓΑΝΙ- 
ΣΜΟΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΧΑΛΚΙΔΙΚΗΣ». 

3. Το Ν.Δ. 3030/54 «Περί Αγροφυλακής και τις συνα¬ 
φείς προς αυτό διατάξεις» όπως τροποποιήθηκαν και συ¬ 
μπληρώθηκαν μεταγενέστερα. 

4. Την ανάγκη εύρυθμης λειτουργίας των υπηρεσιών 
της Νομαρχιακής Αυτοδιοίκησης, αποφασίζει: 

Συμπληρώνει και τροποποιεί την αριθμ. 28/31.3.95 
απόφαση του Νομαρχιακού Συμβουλίου Χαλκιδικής (ΦΕΚ 
360/4.5.95 τ.Β’) «Οργανισμός Νομαρχιακής Αυτοδιοίκη¬ 
σης Χαλκιδικής», ως ακολούθως: 

1. Συνιστάται στη Νομαρχιακή Αυτοδιοίκηση Χαλκιδικής 
Υπηρεσία με τίτλο ΔΙΟΙΚΗΣΗ ΑΓΡΟΦΥΛΑΚΗΣ υπαγο- 
μένη στη ΓΕΝΙΚΗ Δ/ΝΣΗ ΠΡΩΤΟΓΕΝΟΥΣ ΤΟΜΕΑ. 

Μετά το τέλος της παρ. 2.4.10. του άρθρου 1 κεφ. Γ’ 
ΓΕΝΙΚΗ Δ/ΝΣΗ ΠΡΩΤΟΓΕΝΟΥΣ ΤΟΜΕΑ της ανωτέρω 
αποφάσεως του Νομαρχιακού Συμβουλίου Χαλκιδικής 

προστίθεται νέα παράγραφος με αριθμό 3 και θέμα ΔΙΟΙ¬ 
ΚΗΣΗ ΑΓΡΟΦΥΛΑΚΗΣ, οι δε υφιστάμενες παραγρ. 3, 4, 
5, 6 και 7 αναριθμούνται σε 4. 5. 6, 7 και 8 αντίστοιχα. 

Στο τέλος του άρθρου 7 της ανωτέρου αποφάσεως του 
Νομαρχιακού Συμβουλίου Χαλκιδικής προστίθεται παρ. 7α 
με τίτλο ΔΙΟΙΚΗΣΗ ΑΓΡΟΦΥΛΑΚΗΣ που λειτουργεί σε 
επίπεδο Διεύθυνσης και Αγρονόμε ία που λειτουργούν σε 
επίπεδο τμήματος. 

2.0. ΔΙΟΙΚΗΣΗ ΑΓΡΟΦΥΛΑΚΗΣ 

Στις αρμοδιότητες της Διοίκησης Αγροφυλακής ανή¬ 
κουν: 

- Η διοίκηση και η εποπτεία των υπαλλήλων και των ορ¬ 
γάνων της Αγροφυλακής. 

- Η μέριμνα για την εφαρμογή των νόμων της Αγροφυ¬ 
λακής, η επιμέλεια για τη λήψη των ενδεικνυομένων από 
τους νόμους επιτρεπομένων μέτρων για την παγίωση της 
αγροτικής ασφάλειας. 

- Η επιθεώρηση των Αγρονόμων του Νομού. 

- Η εισήγηση των θεμάτων στο Εποπτικό Συμβούλιο 
Αγροφυλακής και η εκτέλεση των αποφάσεων αυτών. 

- Οι αρμοδιότητες και οι υποχρεώσεις που ορίζονται ει¬ 
δικότερα από τους Νόμους περί Αγροφυλακής και των σε 
εκτέλεση αυτών εκδιδομένων διαταγμάτων και αποφά¬ 
σεων. 

2.α1. Αγρονομείο Πολυγύρου. 

α2. Αγρονομείο ΑρναΙας. 

α3. Αγρονομείο Ν. Μουδανιών. 

Στις αρμοδιότητες των Αγρονομείων ανήκουν: 

- Η εφαρμογή των νόμων περί Αγροφυλακής, η επιμέ¬ 
λεια για τη λήψη των ενδεικνυομένων μέτρων για την παγί¬ 
ωση της αγροτικής ασφάλειας. 

- Οι αρμοδιότητες και οι υποχρεώσεις που ορίζοναι ει¬ 
δικότερα από τους νόμους περί Αγροφυλακής και των σε 
εκτέλεση αυτών εκδιδομένων διαταγμάτων και αποφά¬ 
σεων. 

- Η ευθύνη για την κατάσταση της αγροτικής ασφά¬ 
λειας, την αστυνόμευση για την άρδευση και την καλή 
εφαρμογή των νόμων. 

- Η εισήγηση των θεμάτων στο Αγρονομικό Συμβούλιο 
και η εκτέλεση των αποφάσεων αυτού. 

- Η ανάκριση κατά το άρθρο 114 του Ν.Δ. 3030/54 και 
σύμφωνα προς τις διατάξεις του άρθρου 34 του Κώδικα 
Ποινικής Δικονομίας. 


3. Μετά την παρ. 4.2.1. του άρθρου 96 Κεφ. Γ της ανω¬ 
τέρου αποφάσεως του Νομαρχιακού Συμβουλίου Χαλκιδι¬ 
κής με τίτλο ορισμός προϊσταμένων στις Γ ενικές Δ/νσεις, 
Δ/νσεις Ανεξάρτητα Τμήματα και ανεξάρτητα Γραφεία 
προΓστανται υπάλληλοι των παρακάτω Κλάδων αντιστοί- 
χως, προστίθεται παραγρ.: 

4.2α. ΔΙΟΙΚΗΣΗ ΑΓΡΟΦΥΛΑΚΗΣ Π.Ε. Διοικητικού - 
Οικονομικού 

4.2α1. Αγρονομείο Πολυγύρου Π.Ε. Διοικητικού - Οικο¬ 
νομικού ή Τ.Ε. και Δ.Ε. Διοικητικού - Λογιστικού 

4.2α2. Αγρονομείο Αρναίας Π.Ε. Διοικητικού - Οικονο¬ 
μικού ή Τ.Ε. και Δ.Ε. Διοικητικού - Λογιστικού 

4.2α3. Αγρονομείο Ν. Μουδανιών Π.Ε. Διοικητικού - 
Οικονομικού ή Τ.Ε. και Δ.Ε. Διοικητικού - Λογιστικού 

4. Στο τέλος των παρ. 3 & 5 του άρθρου 27 της ανωτέ¬ 
ρου αποφάσεως του Νομαρχιακού Συμβουλίου Χαλκιδικής 
και μετά τους α/α 15 & 12 προστίθενται α/α 16 & 13 Δ. Υ. 
και Υ.Ε. Αγροφυλάκων αντιστοίχως. 

5. Οι παρακάτω αρμοδιότητες του Τμήματος Προστα¬ 
σίας Πολιτών της Δ/νσης Διοικητικού Οικονομικού της Νο¬ 
μαρχιακής Αυτοδιοίκησης Χαλκιδικής του άρθρου 4 παρ. 
2.5 της ανωτέρου αποφάσεως του Νομαρχιακού Συμβου¬ 
λίου Χαλκιδικής μεταφέρονται στη Δ/νση Υγείας - Πρό¬ 
νοιας και προστίθενται στο τέλος της παρ. 3 του άρθρου 
15 της ως άνω αποφάσεως του Νομαρχιακού Συμβουλίου 
Χαλκιδικής. 

«Η γνωμοδότηση περί προσωρινής ή οριστικής απαγό¬ 
ρευσης λειτουργίας καταστήματος, εργαστηρίου ή εργο¬ 
στασίου υγειονομικού ενδιαφέροντος. 

Η συγκρότηση πρωτοβάθμιων και δευτεροβάθμιων γνω- 
μοδοτικών επιτροπών για θέματα σταυλισμού, ιδρύσεως 
και λειτουργίας κτηνοτροφικών επιχειρήσεων, η συγκρό¬ 
τηση επιτροπής κατασχέσεως και πώλησης ζώων σε περί¬ 
πτωση κλεισίματος κτηνοτροφικών επιχειρήσεων». 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Πολύγυρος, 17 Απριλίου 1996 

Ο Πρόεδρος του Ν.Σ. 

ΙΩΑΚΕΙΜ Δ. ΚΡΙΚΕΛΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

■ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕ1.ΕΧ 223211 ΥΡΕΤ ΟΒ 

* ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

-- 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφοοίες δημοσιευμάτων Α.Ε.-Ε,Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ,Κ. 541 (X) 423956 

ΠΕΙΡΑΙΑΣ 4136402 

Νικήτα 6-8 Τ.Κ, 185 31 4171307 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προοαΰξηση 100 δρχ. ανάβσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε, εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ’ (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν,Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 ο 

50.000 » 

25.000 » 

10.000 . 

5.000 » 

10.000 . 

3.000 - 

150.000 » 

10.000 . 

1.500 δρχ. 

2.500 » 

500 . 

2.500 » 

1.250 » 

500 . 

250 . 

500 . 

150 » 

7.500 . 

500 . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου, 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα οπό το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσιο Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ’ έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







